Nova Objava koju je primila Bertha Dudde

Objava Br. 0543 - 0585

Molimo vas obratite posebnu pažnju na činjenicu da su Božje Riječi koje su nam upućene ne-denominacijske.

Sadržaj ove publikacije ni u kom slučaju ne namjerava privući članove bilo koje Kršćanske vjerske pripadnosti, niti regrutirati članove u bilo koju drugu vjersku pripadnost.

Njena jedina svrha je učiniti današnju Božju Riječ... dostupnom svim ljudima.

Između 1937. i 1965., Berthi Dudde je bilo dozvoljeno na dnevnoj bazi primati i zabilježiti 9030 pojedinačnih Objava.

Objavljivanje Objava je omogućeno zahvaljujući aktivnoj podršci mnogih prijatelja Božje Nove Objave.

Neka ova Božja Riječ postane blagoslov mnogim ljudima. (Također vidi B.D. br. 4015)

Razdjeljivanje Objava je vrlo poželjno. Moraju se prosljeđivati jedino cjelovite i nepromijenjene Objave. (Također vidi B.D. br. 8899)

‘Tko ima Moje Zapovjedi i čuva ih, taj Me ljubi... i Ja ću ljubiti njega i njemu se očitovati...’ Ivan 14,21

Izdavač, Hans-Willi Schmitz

http://www.bertha-dudde.org/hr

Bertha Dudde – Autobiografija

Na zahtjev mnogih prijatelja, Bertha Dudde je 1953. napisala sljedeću biografiju:

Objave ‘Unutarnje Riječi’ dobijam i zapisujem od dana 15. Lipnja 1937. godine. Da bih ispunila želje mnogih svojih prijatelja, ja ću vam dati opis svoga zemaljskog života, kratko objašnjenje o onome što sam na duhovan način primila, kao i moje vlastite osjećaje o svemu tomu.

Rođena sam 1. Travnja 1891. godine u Liegnitzu u Šleziji, današnja Poljska, kao druga kći jednog umjetničkog slikara. Djetinjstvo sam proživjela skladno u svom roditeljskom domu uz svojih šest sestara. Egzistencijalne nevolje sam upoznala vrlo rano. Mojim roditeljima je trebao novac tako da sam svoju sklonost šivanju iskoristila ne bih li bila od koristi svojoj obitelji. No i pored toga, roditelji su imali novčanih problema, a time i brige, tako da sam se sve do nedavno trudila pomoći svojoj obitelji.

Moji roditelji su bili različitih vjeroispovijesti. Otac je bio protestant, a majka katolkinja. Mi djeca smo bili odgajani u katoličkoj vjeri, ali na nas nitko nije vršio pritisak ili nas pak prisiljavao da slijedimo crkvene običaje, tako da je kasnije svatko od nas mogao sam za sebe i u potpunoj slobodi odlučivati o svojoj vjerskoj pripadnosti.

Ja osobno sam bila religiozna, ali doktrinu katoličkog sustava nisam mogla prihvatiti, iako sam poštivala crkvu. Jednostavno nisam mogla na van zastupati nešto što moja unutrašnja savjest nije prihvaćala s potpunim uvjerenjem. Tako sam prestala odlaziti u crkvu, od propovijedi sam čula samo malo, i nisam imala nikakvo poznavanje Biblije. Nisam čitala nikakvu religijsku ili pak naučnu literaturu i nisam se priključila nekoj drugoj grupi ili religijskoj sekti.

Tko poznaje katolički oblik vjere, zna u kakve sve nevolje zapadne čovjek sa svojom savjesti ako je se želi osloboditi. Ja također od toga nisam bila pošteđena. Ali u meni je ostalo pitanje: što i gdje je ono što je ispravno (ili ‘što je Istina, i gdje je čovjek može pronaći?’).

Često bih, dok sam molila Molitvu Gospodnju (‘Oče Naš’), preklinjala Gospoda da mi dozvoli pronaći Njegovo kraljevstvo. Ova molitva se ispunila 15. lipnja 1937. godine. Molila sam se tiho i osluškivala svoju unutrašnjost – bila sam skroz mirna – u takvom stanju sam se često nalazila, jer me za vrijeme toga uvijek obuzimao čudesan mir, i misli koje su mi pritom dolazile – u predjelu srca, ne u glavi –pružale su mi utjehu i davale snagu.

Još nisam znala da su mi te misli bile ´dane´, sve dok u jednom čudnom snu nisam doživjela nešto, što se kasnije ispostavilo kao Istina, što me ponukalo zapisivati te `misli’.

Tako mi je jednog određenog dana, dok sam osluškivala svoju unutrašnjost, jasno i glasno došao niz riječi, koje sam zapisala. To je bila prva poruka koju sam zapisala i ona je započinjala ovako: ‘U početku bijaše Riječ! Te Deum (početna riječ himne ‘Te Deum laudamus’, tj. ‘Tebe Bože slavimo’) Stvoritelju Neba i Zemlje!’

A onda su se pojavile sumnje: ‘Jesi li to sama od sebe napisala?’ – Ukratko, hrvala sam se, molila se i vodila mnoge unutarnje borbe, ali uvijek su riječi iznova nadolazile poput rijeke, poput velikog toka mudrosti pred kojim sam drhtala. – A onda me Sam Bog oslobodio sumnji, On mi je odgovorio i prepoznala sam Njega u Njegovoj Riječi kao našeg Oca. Moja vjera je rasla, sumnje su postajale sve manje, a ja sam primala i zapisivala svakodnevno.

Sadržaj zapisanog je prelazio moje znanje. Izrazi, koje nisam nikad čula, ili pak o njima čitala, čudni pojmovi na stranom jeziku, naučni pojmovi kao i upute nezaustavljivo su mi pritjecali. A povrh svega, ljubavne izjave Oca Nebeskog kakve još nikad nisam čula, a koje, na kraju krajeva, daju utočište i objašnjavaju sva pitanja o našim životima i smislu našeg postojanja.

Te ‘Riječi’ mi dolaze na sljedeći način: nakon unutarnje molitve i kratke koncentracije, osluškujem prema unutra. Tamo se tada javljaju jasno izražene misli, a riječi, jedna po jedna, jasno teku – uvijek tri ili četiri odjednom, slično radijskom priopćenju ili meteorološkom izvještaju, i to polako tako da s lakoćom mogu pratiti i zapisivati jedan dio rečenice za drugim.

Riječi zapisujem stenografski, kao po diktatu, bez da mislima ili konstruktivno sudjelujem u tome. Pritom nisam ni u kakvom stanju transa; osim toga, ja ne oblikujem rečenice, nego mi riječi na izvjestan način priskaču, bez da za vrijeme pisanja obuhvaćam značenje zapisanog.

Danima poslije toga, ili čak tjednima, taj stenogram prenosim u čisti zapis, bez da ga prije toga pročitam, riječ po riječ, bez mijenjanja ili ´poboljšavanja´ jednog jedinog sloga, a ni u kojem slučaju ne obrađujući smisao rečenog niti ga stilizirajući. Trajanje jednog takvog diktata iznosi oko pola sata. Izričito bih naglasila da taj proces ne nastaje kao proizvod bilo kakvog pritiska, tj. prisile, niti se događa u ekstatičnom stanju. Sve se to događa trezveno i jednostavno, bez ikakvog uzbuđenja ili utjecaja moje vlastite volje. U bilo koje doba mogu prekinuti Objavu te je nakon deset sati ili dana usred prekinute rečenice jednostavno nastaviti. Bez da sam ranije mi dano pročitala, Objava mi ponovno biva tečno diktirana u pero.

Volja mi je, dakle, oslobođena od bilo kakve prisile – ono što ja želim, je služiti Bogu i činiti ono što Njegova Sveta Volja zahtijeva od mene.

Mogu u svoj Istini izjaviti da sam do ove Istine bila ‘vođena’, i da su mi pojmovi u potpunosti bili i morali biti strani. Tek godinama poslije pronašla sam potvrdu onog što sam primila, kada sam upoznala zapise štajerskog mistika Jakoba Lorbera. Nemoguće je pojmiti moju radost tijekom čitanja velikih Lorberovih djela, ‘Velikog Ivanovog Evanđelja’ i ‘Isusovog djetinjstva’. Tek tada sam doznala da je i drugim ljudima bila dana Riječ Gospodnja, da je Bog, Gospod, u svim razdobljima pričao Svojoj djeci i da će i ubuduće nastaviti pričati, jer beskrajna Očeva Ljubav i milost ni ne može drugačije.

U Lorberovim zapisima otkrila sam isto ono što je i meni bilo dano. Često nisam razumjela Riječ koja bi mi došla, međutim, Nebeski Otac mi je u Svojoj Ljubavi davao i objašnjenja. Bilo je i čudesnih događaja, koje je pojedinačno sada nemoguće navesti, ali koji svjedoče o nezamislivoj poniznosti i Očinskoj blagosti.

U nedostatku sveukupnog obrazovanja, uvijek sam se smatrala neispisanom stranicom. Nedostatak novca i vremena sprječavali su me da čitam dobre knjige kao i da posjećujem predavanja. Znala sam samo za naporan rad od ranog jutra do kasno uvečer. I pored toga sam svakodnevno primala slasne obroke duhovnog dobra, bez da sam uopće znala za koga sam to primala.

Baš moje nepoznavanje Biblije i katoličke doktrine mi je omogućilo da prihvatim Riječ Odozgor bez ikakva otpora. Moje iskustvo me uči da je ozbiljan katolik ili protestant, čije je znanje ukorijenjeno u dogmatskim teorijama, previše vezan za njihovu dogmu da bi prihvatio i prigrlio Božanske Objave bez otpora.

Međutim, ipak postoje naučnici na više fakulteta koji s pojačanim zanimanjem najozbiljnije raspravljaju o ovim Božanskim Učenjima. Ne samo da ih interesiraju neoboriva objašnjenja nastanka materije kao i njenog mogućeg razlaganja, već i nastanak pogrešnih učenja i raznih religijskih sustava i vjeroispovijesti.

U porukama koje sam primila pokazano je u čemu se sastoje te pogreške, i od svih se zahtijeva skretanje pozornosti na svako od tih pogrešnih učenja, kad god se za to pruži prilika.

Ali, svakome je ostavljeno na slobodu da prihvati ili pak ne prihvati u svoje srce Gospodnju Riječ. Ali onome koji je razumio Duh tih Očevih Riječi, a ne djeluje u skladu s njima, taj samo povećava razmak između sebe i našeg Oca Nebeskog. Kada ne slijedi riječi opomene Ljubavi, on se time neizbježno postavlja pod zakon. A u istoj toj mjeri, u kojoj ne bude poštovao Božje zapovijedi Ljubavi, izgubit će i Božju Milost.

Božjom milošću se ljudima iznova daje Evanđelje, i prilično ozbiljno im je skrenuta pozornost na svrhu i cilj ljudskog postojanja. Jer milostiva Ljubav Božja želi spasiti sve one koji se još mogu spasiti prije nego što dođe preokret – a on sigurno dolazi! Vrijeme koje su svi vidovnjaci i proroci svih vremena najavljivali – Posljednje vrijeme – sada je ovdje!

Prema mojim zapisima, Gospod ne pravi razliku među Svojom djecom – ‘Priđite Mi svi’ (Matej 11:28) – glasi Njegov poziv. Blago onome koji sluša Njegove Riječi i koji Ga slijedi. Bog ljubi Svoju djecu, On ih sve želi usrećiti – pa čak i ako ona ne žele znati išta o Njemu.

Zapisano: 22. 11. 1953

Potpisano: Bertha Dudde

Bertha Dudde je smjela napustiti svoju zemaljsku ljusku 18. Rujna 1965. da bi se vratila u Očevu nebesku kuću.

Sadržaj

0543 - UTJECAJ NEPLEMENITIH DUHOVNIH BIĆA NA SLABE LJUDE....

0548 - OPOMINJANJE NA UJEDINJENJE.... MIROLJUBIVOST.... LJUBAV....

0562 - DAR GOVORENJA.... PRIGOVARANJE.... SNAGA VOLJE.... ISTINA I VOLJA....

0566 - LAŽ I ISTINA…

0568 - MILOSRĐE....

0578 - PRIJELAZ STOLJEĆA.... BOŽJA SNAGA.... ISCJELJIVANJE BOLESNIH....

0579 - RAZNOLIKOST ZEMALJSKIH UVJETA – MOLITI ZA PATNJU

0585 - BOŽJA RIJEČ... DJELO... KRUH ŽIVOTA... SNAGA...

UTJECAJ NEPLEMENITIH DUHOVNIH BIĆA NA SLABE LJUDE ....

B.D. 0543 from 13. kolovoz 1938, taken from Book No. 12

U najbližoj blizini Zemlje pretežno se zadržava duhovni svijet, kojeg je demon držao preusko vezanim uz materiju, i koji zato nije sposoban osloboditi se žudnje za dobrima svijeta. To je neprestana borba takvih duša .... one se ne mogu odvojiti, i još ne nalaze ispunjenje svojih žudnji .... i zato oni stalno nastoje ovladati voljom slabih ljudi, i navesti ih da ispunjavaju njihove mučne žudnje, pa su takva duhovna bića u okruženju izuzetno škodljiva za duše na Zemlji, koje su i same previše sklone takvim žudnjama. One će uvijek riskirati da budu zaposjednute od takvih neplemenitih snaga iz duhovnog svijeta, ako se one same ne trude postati gospodar (zagospodariti, ovladati) svojim nagonima (instinktima) i žudnjama, što one doista i mogu, ako samo žele, te iz molitve dobiju potrebnu snagu za odupiranje, i uzmu utočište kod dobrih duhovnih bića, koja pre-rado udovoljavaju takvim željama. U aktivnosti zlih, kao i dobrih duhovnih bića, već se samo po sebi treba spoznati koja je moć svojstvena svim tim bićima, i da je uvijek prepušteno slobodnoj volji u čovjeku, koju moć on želi koristiti. Najgora opasnost za ljudsku dušu je prianjanje za svijet i njegova dobra. Ovim se jako koriste srodna duhovna bića, i opasnost je to veća što voljnije zemaljski čovjek u to ulazi, sve dok se on naposljetku toliko ne zaplete u spone takvih zlih bića, da se sam teško može osloboditi, i uvijek mu jedino Božanska milost može pružiti pomoć, ako on samo za ovom čezne .... Koliko god bile velike opasnosti iskušenja za duše ljudi, u istoj su međutim mjeri na poziciji i bića spremna pomoći, samo upravo vlastita volja uvijek mora biti aktivna da traži vezu s ovima, i oni onda nikada neće ostati bez pomoći. Jer dobrota i Ljubav nebeskog Oca neprekidno skrbi za Svoje stvorenje, i u kratkom vremenu se može ostvariti potpuna preobrazba jednog takvog čovjeka koji žudi svijet, tako da raskoš svijeta i prolazna dobra više ne mogu na njega ostaviti utisak, budući se duša okrenula svom stvarnom određenju, i od tog trenutka nadalje prepoznaje ništavnost zemaljskog svijeta .... Onda je i utjecaj zlih duhovnih bića neznatniji, u spoznaji otpora koji im je suprotstavljen s takve strane, jer se snažni utjecaj može dogoditi jedino tamo gdje im volja čovjeka izlazi ususret, nikada međutim tamo gdje se iz slobodne volje bori protiv takvih slabosti i žudnji. Tako je i svijet onostranih duhova stalno mučen otporima, i oni na tome i sami trebaju sazrjeti u njihovoj spoznaji, i naučiti shvatiti ništavnost svijeta, što je njima to teže, što dublje čame u sponama materije, no i za ove će kucnuti čas izbavljenja, čemu ljudi na Zemlji mogu beskrajno mnogo pridonijeti, ako oni ovim bićima uvijek iznova nastoje u duhu predočiti, koliko su ništavna i za dušu štetna sva zemaljska dobra, i koliko je za dušu mnogo uspješnija težnja za duhovnim dobrom.

AMEN

Prijevodima rukovodi Lorens Novosel

OPOMINJANJE NA UJEDINJENJE .... MIROLJUBIVOST .... LJUBAV ....

B.D. 0548 from 16. kolovoz 1938, taken from Book No. 12

Vi koji ste u kontaktu jedni sa drugima na Zemlji, bi trebali naučiti slagati (podnositi) se međusobno .... vi bi trebali poštovati i ljubiti jedni druge, vi bi trebali dijeliti vaše brige i uložiti napor da sakupite uzajamno razumijevanje, svi vi ste, naposlijetku, djeca vašeg Oca, svi vi ste mali dio vječnog Božanstva i prema tome ste vi svi žive tvorevine Njegove Ljubavi .... I ako smatrate sebe ovlaštenima sebe smatrati boljima od drugoga vi ćete teško biti Bogu po volji, jer to će za vas postati kamen spoticanja na vašem putu do savršenstva. Vi morate uspostaviti odnos jedni sa drugima koji se podudara sa Božjom voljom .... Vi ćete uistinu požnjeti daleko više Ljubavi gdje posijete Ljubav, i svako srce koje susretnete sa Ljubavlju će se s Ljubavlju okrenuti ka vama. To može značiti nadvladavanje sebe samoga svaki puta, ipak prednost za vašu dušu je iznimno vrijedna. Ljubav spram bližnjega treba biti kultivirana i nikada ne biti zanemarena ili čak potcjenjivana, jer vaša vlastita snaga će rasti do istog opsega kako uzimate u obzir vašeg bližnjega. Prema tome, ne dozvolite da se pojavi nesklad između vas, živite u Ljubavi i stremite balansirati sve sa Ljubavlju, i ne pružite drugoj osobi ni jedan razlog za neljubaznost. Vaša cijela priroda bi trebala postati čista Ljubav; otud, vi se morate pobrinuti da uvijek dajete Ljubav kako bi primili čak još više. I ne sudite, tako da vi nećete biti suđeni .... Opet i iznova vi bi trebali imati ovih nekoliko Riječi na pameti ako vam prijeti opasnost da donosite sudove o vašim bližnjim ljudskim bićima .... Svatko ima pogreške i slabosti, i mnogi štoviše sebe ne prepoznaju i prema tome tretiraju druge oholo, ipak svatko tko prakticira blagost (popustljivost) će također pristupiti takvim bližnjim ljudskim bićima sa najvećim strpljenjem i miroljubivošću i ostaviti odgovornost suda Gospodaru, jer On jedini će se pobrinuti da će ovi, također, prepoznati Njegovu moć i podnijeti posljednji teret njihovih života sa vrlodubokom poniznošću .... Ipak vi sami uvijek jedino trebate ispuniti vaš zadatak sa najvećom Ljubavi, koji se sastoji od toga da se ujedinite jedni sa drugima .... od toga da se ne osvrćete na mane druge osobe i jedino nastojite služiti Gospodaru u svemu što činite, tako da ćete uspostaviti odnos koji jedino služi svrsi proglašavanja kraljevstva Božjega vašim bližnjim ljudskim bićima .... i svi vaši napori će biti uspješni ako vi uvijek jedino učinite istinsku Ljubav vašom pokretačkom silom. Ako uložite napor dati Ljubav, on će pasti na dobro tlo i probuditi zauzvrat Ljubav .... ipak Ljubav nikada ne može uspjeti u neskladu već osigurava zloj sili još više utjecaja .... Iz tog razloga, pokušajte se suzdržati od sve neljubaznosti ako želite sebe sjediniti sa Onim Koji je istinska Ljubav Osobno (1 Ivanova 4:8, 16).)

AMEN

Prijevodima rukovodi Lorens Novosel

DAR GOVORENJA .... PRIGOVARANJE .... SNAGA VOLJE .... ISTINA I VOLJA ....

B.D. 0562 from 30. kolovoz 1938, taken from Book No. 12

Riječi, koje razotkrivaju Božansku Istinu, prilazit će ti bez prekida, jer ti svoje misli vjerno okrećeš k nebeskom Ocu i nastojiš ispuniti Njegovu volju. No, Dar govorenja ti može biti dodijeljen tek u vrijeme tvoga djelovanja .... odnosno, kada je tvoje znanje toliko veliko da ti možeš razdjeljivati ono što si primila. Jer, svijet će uvijek govoriti protivno, i potreban je veliki Dar govorenja da bi mu se moglo logično (dosljedno) suprotstaviti. Sve sumnje će međutim nestati, kada svaki prigovor bude mogao biti pobijen, a da bi postigla tu zrelost znanja, treba puno predanja i snage volje, za koju se ti stalno trebaš boriti i moliti .... Doći će dani, kada će ti jednostavna riječ prigovora već moći oslabiti snagu vjere, a onda je važno što intimnije naći utočište u tvome Spasitelju, i ti ćeš izaći iz takve opasnosti dvostruko osnažena. Ljubav iznova treba dokazati njenu snagu .... Sve što ti činiš u Ljubavi, ojačat će tvoju snagu i tvoju vjeru. I stoga novo vrijeme nebeski Otac želi susresti sa svom moći kroz Svoje sluge, i zato treba samo one dobre volje, da budu istinski spremni služiti Gospodaru. Onda će svi potrebni preduvjeti biti jasni i razumljivi zemaljskom djetetu, ono će prepoznati svoj zadatak, i bez straha će mu se moći posvetiti. Svaka prisila duše je isključena, dijete se okreće Ocu potpuno dobrovoljno .... u volji da Njemu služi, i od tada nadalje će njegovi postupci na Zemlji biti potpuno slobodni, budući mu je volja da služi pružila sve što je ono trebalo. Jer, volja se podredila Božanskoj volji, i time je zemaljsko dijete zaštićeno od krivog utjecaja. Naredni događaji će uvijek biti u skladu s Božanskom voljom, jer Božji Duh objavljuje ovom djetetu, i ono sada sve svoje korake vodi samo od sebe, sukladno Božanskoj volji. I tako ono u sebi uvijek čuje jedino propise (odredbe) koje mu Bog dostavlja .... Ono misli i postupa u skladu s Istinom, dok god je u njemu volja da služi Božanstvu u Istini i čistoj Ljubavi. Najveća milost Gospodara je, da Sebe Samoga komunicira svakom zemaljskom biću, i u punom posjedu takve milosti u čovjeku uistinu može postojati (opstati) jedino Istina .... A tada Božanska volja može nesmetano kroz njih djelovati, jer se srce voljno otvara svemu Božanskom, i stoga ostaje trajno pod Božanskim utjecajem. Često s jedne strane nastaje neočekivani otpor .... i aktivna podrška s druge strane .... a ove obje iz duhovnog svijeta .... no, dobre duhovne snage, budući da su također u skladu s Božjom voljom, mogu se nesmetano izražavati, jer volja ljudskog djeteta žudi prema Istini, i svjesno se okreće od svih protivnih struja. Što se snažnije volja pokušava približiti Božanstvu, to više Ovo prelazi u čovjeka .... i tako se Božji Duh sve intimnije sjedinjuje s dušom .... a iz toga opet duša crpi snagu .... (prekid)

AMEN

Prijevodima rukovodi Lorens Novosel

LAŽ I ISTINA…

B.D. 0566 from 1. rujan 1938, taken from Book No. 12

Najvece zlo je laž... ako vi prepoznajete Istinu, a ipak njeno ne poštujete, vi puštate da duh laži osvoji vlast nad vama... a njegova moc je veca nego što vjerujete, jer on truje svo vaše mišljenje... on vam oduzima svu moc prosudbe, i iza njega stalno stoje nebrojeni poroci i loše navike, koji svi imaju svoje porijeklo u laži. Ako vas sada treba obasjati svjetlo, vi morate ostati u Istini, jer, gdje je laž, tu je i tama. Nijednoj duši ne godi takva tama, ona je medutim neizbježno gurnuta u nju, kada Istina nije poštovana. Sva nevolja dolazi od laži... Laž otvara vrata i kapije zlim strastima i žudnjama... ona je cesto tako neprimjetna, a ipak uništava sve dobre impulse u covjeku. I tako je svo propadanje ukorijenjeno u laži, buduci je ona proizvod tame. Pa stoga pažljivo poslušajte: dok god se vi ne trudite u sebi njegovati Cistu Istinu... dok god vi još uzimate pribježište cak i u najmanjim preformuliranjima ili neistinama, vas Duh Istine nikada nece moci obasjati, buduci se vi možete tek onda sjediniti s vjecnim Božanstvom, kada ste potpuno cista srca, i gnušate se laži cijelim srcem. A vi sada vidite posljedice mreže laži nabujale do ogromnih razmjera...Vi ne znate kako golemi su ucinci laži... kako ona proizvodi zlo, i umnožava se, radajuci uvijek nove laži... I stoga je laž smrt duše, kao što Cista Istina za nju uvijek znaci svjetlo s nebesa. Ali, kada se zalažete za Istinu, u vama ce biti osvijetljeno i ostati jasno, te cete vi pobijediti laž... Jer, kao što je laž silna u svojoj moci i za sobom stalno povlaci zlo, tako je medutim Cista Istina mnogo mocnija i može najsjajnijim svjetlom obasjati noc laži, zahvaljujuci njenoj moci... A ako bi covjecanstvo željelo tražiti jedino Istinu, ova bi laž prisilila pod noge, i donijela bi beskrajan blagoslov na Zemlju. Ali, ovako vlada previše protivnih snaga, i malo su ili cak nimalo suzbijane, pa se laž širi cijelom Zemljom, i postiže nevjerojatno razaranje .... A ovo je jedan razlog zbog cega je tako malo povjerenja dano mogucnosti cisto duhovne veze izmedu Zemlje i onostranog. Ono što ljudima nije tako lako razumljivo, oni brzo odbacuju u podrucje laži... oni ne provjeravaju, nego smjesta odbijaju, jer oni i predobro poznaju laž i njene popratne pojave, i znaju da se njena razaranja protežu na svim podrucjima... Cista Istina je u njihovim ocima laž... Oni mnogo radije prihvacaju laž bez da ju preispitaju... Ako bi se oni obratili Bogu za prosvjetljenje, uskoro bi im išcezla svaka sumnja, i njihova moc prosudbe bi bila izoštrena, te bi oni uskoro znali razlikovati Istinu od laži. Nastalo bi svjetlo u njihovim srcima, i oni bi bježali od laži kao od najškodljivijeg djela zla... Ali, dok god covjecanstvo ne uzme utocište u molitvi... i ne preklinje za spoznaju Istine, ostat ce podvrgnuto (podcinjeno) laži, i to vlastitom krivnjom... Jer, Gospod prenosi Svojoj djeci na Zemlji Cistu Istinu, i želio bi je ponuditi svim ljudima... Ali, tko ju prihvaca? .... Jedino manji dio, drugi medutim tapkaju u najcrnjem mraku, i ostaju djeca laži, po vlastitoj volji, i tako ce oni teško doci do vjecnog života, buduci im njega jamci jedino Istina.

AMEN

Prijevodima rukovodi Lorens Novosel

MILOSRĐE ....

B.D. 0568 from 4. rujan 1938, taken from Book No. 12

Kao što se sva stvorenja kupaju u moru Božanske Ljubavi, tako je njima također prijeko potrebno Božansko milosrđe. Jer, bez njega bi sve moralo iščeznuti u ništa .... Ljudi ga također bez prestanka trebaju, budući se mnogi izmiču Božjoj Ljubavi njihovom vlastitom voljom, te mogu jedino kroz Božje milosrđe ostati sačuvani .... Milosrđe je zapravo također čin Božanske Ljubavi, ali usrećuje tek u najmanjoj mjeri, dok Ljubav priprema svo prekomjerno blaženstvo biću koje je dostojno ove Ljubavi. Bog ne pušta da nijedno biće padne za vječnost, Božansko milosrđe uvijek iznova pristupa ovom biću, i čuva ga od najgorega .... od potpune propasti ....sve dok još postoji i najmanja mogućnost da ga dovede u bolje stanje. Stoga je milosrđe za vas ljude također vrlina koju vi trebate prakticirati svim vašim snagama. Tko može suosjećati sa nevoljom (bijedom) svojih bližnjih, u njegovom srcu je aktivna Božanska iskra Ljubavi .... a najplemenitije djelo Ljubavi prema bližnjemu je podržati tamo, gdje je čovjeka pogodila najveća nevolja. Božja je volja da bude milosrdan čovjek, koji sam koristi Božje milosrđe .... ta zar je ijedan među vama tko ga ne treba? .... Zato i vi budite milosrdni i pomozite onima koji trpe nevolju, čak i kad su se oni učinili nedostojnima vaše Ljubavi, jer o ovome sudi Gospod, vi međutim, trebate ljubiti čak i vaše neprijatelje, i okrenuti im vaše puno milosrđe, ako im je ono potrebno. Svaki blagoslov dolazi odozgo .... tako će vam također od tamo biti blagoslovljeno i svako djelo milosrđa .... Božja Ljubav to želi tako, da neispunjene želje ostanu ljudima otvorene (neriješene), a ako se vi vježbate u djelima milosrđa, Gospod će vas također opskrbiti u Svojoj Ljubavi .... jer, neiskaziva je bijeda među ljudima, vi se možete neograničeno aktivirati u Ljubavi prema bližnjima, želite li kroz to služiti Bogu Gospodu i učiniti se vrijednima Njegovog blagoslova. Ne dozvolite da vaša srca otvrdnu, i dajte gdje godje to potrebno .... pomozite, gdje je vaša pomoć zatražena ili potrebna. Jer, Otac na nebu vama također stalno okreće Svoje milosrđe, i stoga od vas također traži isto .... Jer, kako vi mjerite, tako će biti i vama izmjereno.

AMEN

Prijevodima rukovodi Lorens Novosel

PRIJELAZ STOLJEĆA .... BOŽJA SNAGA .... ISCJELJIVANJE BOLESNIH ....

B.D. 0578 from 10. rujan 1938, taken from Book No. 12

Vidi, dijete Moje, oko tebe su se okupili mnogi tvoji duhovni prijatelji, i daju ti Objavu o Mojoj volji. Stoga uzmi u obzir da si i ti jedna od Mojih vjernih, i trebaš ispuniti zadatak, koji zahtijeva tvoju potpunu predanost. Ali, Ja želim povećati tvoju snagu i osnažiti tvoju vjeru, kao što ti želiš. Stoga, u Duhu se poveži sa Mnom i poslušaj: Vi trebate oživjeti, i u Duhu gledati Moje kraljevstvo, i vi ćete iskusiti čuda i osjetiti snagu Moje Ljubavi u sebi. Tek rijetko koji čovjek ima ustrajnost koja je potrebna za ispunjenje jednog takvog zadatka na Zemlji, i zato Ja želim tebe podržati u svakoj životnoj situaciji, da ti stalno osjećaš blizinu svojega Spasitelja. Čuvaj čisto srce, i posvuda daji Ljubav, tako ćeš primiti Moju milost, a ova će te učiniti istinski živom .... Tebi je određeno da možeš crpiti snagu na Izvoru, a u budućnosti će ti biti ponuđeni Hrana i Piće, da ti nikada nećeš trebati gladovati i žeđati za duhovnom hranom. No, sada budi vrlo pažljiva (pozorna)) i poslušaj Me:

Na prijelazu stoljeća vi ljudi mislite i onda vjerujete da je došlo vrijeme kada Ja Osobno dolazim na Zemlju .... No, onda vi ovaj Moj Dolazak na Zemlju više ne biste doživjeli kao zemaljski ljudi .... Vi ste međutim pozvani da budete svjedoci Moje slave i glasnici, koji trebaju pripremiti čovječanstvo za to, budući Dan više nije daleko. Vidite, Ja vam dajem još vremena, i uvijek više odgađam, kako bi otklonio veliku patnju sa milijuna i milijuna ljudi. I zato Ja vas želim opremiti ogromnom snagom, tako da još budu probuđeni iz sna oni koji žele vidjeti jutro, kada prve zrake izlazećeg Sunca osvijetle svemir. Zato će ljudima uvijek iznova biti poslani proroci, koji trebaju upozoriti i razjasniti .... koji u Ljubavi trebaju spasiti duše, i stoga trebaju sasvim očigledno ljudima naviještati Božju Ljubav. I tako će se u ovom vremenu, koje prethodi Mojemu dolasku, doista neizrecivo boriti za izgubljene duše, i nitko na Zemlji neće ostati bez duhovne upute (smjernice)) .... Ja posredujem Čistu Istinu ljudima i puštam ih da steknu uvid u Moje cijelo Stvaranje, te brinem za to da vama, koje sam Ja pozvao, također pritekne sva Moja snaga, i da vam bude na raspolaganju, ako vi samo u Moje Ime nešto želite iz Ljubavi za bližnjega. Uskoro će vam biti dostavljen dokaz Moje Riječi, i onda obratite pažnju .... Što vi počnete u rano jutro, uvijek će biti blagoslovljeno. Jer, vi onda radite u punoj snazi. Dopustite stoga da bolesni uvijek izjutra osnaže (oporave)) svoje bolne udove, i položite onda vaše ruke u Moje Ime, i vama će uspjeti njima vratiti zdravlje, i sve slabosti će spasti s njih .... Ja ti to Ljubav-no polažem u srce, Moje dijete, da ti postupaš, kako je tvoj Otac zahtijevao od tebe .... Kada jednom tvoja volja očeliči, onda ćeš postići velike stvari, a to trebaš činiti za Mene i Moje Ime, kako bi dala Objavu o Mojemu ponovnom dolasku na Zemlju. Vidi, sada je već dva tjedna da sam ti Ja objavio način kako ti možeš doći do čvrste volje .... Ti moraš ovo primiti duboko u svoje srce, i potruditi se pretvoriti riječi u djelo. Ti nećeš ostati bez pomoći, no tvoje oklijevanje mora biti prevladano, i ti moraš bezuvjetno prihvatiti ono što ti Ja donosim na znanje. Vidi, tako malo zemaljske djece Mi daje svoju cijelu volju i svoju ustrajnost .... Njih međutim, Ja trebam, ako Ja Sam kroz njih mogu djelovati među Mojom zemaljskom djecom .... Ja nemam nikakav drugi cilj, nego beskrajno mnoge ljude učiniti sretnima, i stoga Ja na Zemlji trebam vašu su-pomoć, budući ste vi Moje alatke, kroz koje Ja mogu nesmetano govoriti ljudima, a da od njih budem slušan bez straha. No, dok god vi nemate čvrstu vjeru, vi nećete izvršiti ono što Ja tražim od vas. Vi od Mene trebate primiti sve, kako bi mogli za Mene istupati, i Ja vam želim dati Moju snagu, da vi možete ostvariti nevjerojatno .... da iznova proglasite Moje Ime cijelom svijetu .... jer sve više se bliži vrijeme koje sam Ja Mojima najavio za izlazak duhovnog jutarnjeg Sunca. A ako vi, Moje sluge na Zemlji, želite ispuniti Moju volju, onda se samo uvijek držite Riječi, koju Ja dajem i dao sam vama .... jer Ja sam vječno Isti, Ja sam Istina i Život .... tko ima Mene, nikada neće umrijeti, i tko djeluje u Moje Ime, biti će osnažen Mojom voljom i Mojom snagom, koja se u njega prelijeva i čini ga sposobnim da djeluje poput Mene (jednako kao Ja)) .... jer Ja imam svu moć od početka do u svu vječnost.

AMEN

Prijevodima rukovodi Lorens Novosel

RAZNOLIKOST ZEMALJSKIH UVJETA – MOLITI ZA PATNJU

B.D. 0579 from 11. rujan 1938, taken from Book No. 12

Vidi dijete Moje, odabrao si svoju sudbinu u svijetu svojih roditelja, što te moglo učiniti uvelike zrelijim, i tvoj zemaljski život je bio bogat događajima koji su stimulirali tvoje razmišljanje kako bi ti put prema gore bio ukazan na što lakši način. Često će životne okolnosti biti izuzetno mučne za čovjeka, ispunjene patnjom i brigom u najvećoj mogućoj mjeri, ali one su za ljude koji su i dalje u nezrelom stanju i koji se mogu pročistiti jedino kroz takve mučne okolnosti. Zbog toga se sva ljudska bremena razlikuju baš kao i rezultati. Stoga svaka duša ima potrebu prije svoga utjelovljenja kao čovjek, što je moguće brže i uspješnije iskoristiti svoje utjelovljenje, zbog čega se nastanjuje u onom tijelu kojem je na zemlji određena teška sudbina.

Isto tako mnoge duše moraju proći putem pročišćavanja koji zahtjeva drugačije uvjete života .... koji će ih ugodnim životom i lagodnim zemaljskim postojanjem prije privesti cilju, ali gdje će se opet suočiti sa drugim opasnostima, koje duša mora savladati/prevazići. A to je vaš nebeski Otac mudro odredio, iako to možda neće biti shvaćeno od vas na zemlji, koji često negodujete na nejednako raspoređivanje zemaljskih dobara. Ali Onaj Koji sve zna i razumije svaki nedostatak duše, te želi vidjeti savršenstvo u svemu, zna koja je prava pomoć i svakome daje jedino ono što je nužno za dobrobit i spas njegove duše. Svaki dan je stepenica bliže sreći, zato ga njegujte i penjite se stepenicu za stepenicom da se ne bi poskliznuli unazad.

Zahvalit ćete Mi, vašem Stvoritelju u Vječnosti za svaku nevolju koju sam vam dao, i hvalit ćete mudrost Onoga Koji vas je stvorio i Koji vas želi imati zauvijek u Svome prisustvu. Trebali bi znati da Ja, vaš Otac neću izgubiti ni jednog od Moje djece, i Moja se briga proteže na svako od Mojih stvorenja i u toj Svojoj brizi Ja često koristim metode koje se vama čine isuviše grubima, pošto ni ne slutite veličinu katastrofe koja vam prijeti. Ako bi to razumijeli u potpunosti onda bi se molili za patnju sa ciljem da izbjegnete katastrofu, ali vi kroz vaš život morate ići potpunom u neznanju sa ciljem da vaša slobodna volja stremi prema gore da bi postignula najveću moguću nagradu.

AMEN

Prijevodima rukovodi Lorens Novosel

BOŽJA RIJEČ... DJELO... KRUH ŽIVOTA... SNAGA...

B.D. 0585 from 16. rujan 1938, taken from Book No. 12

Tko u svemu Meni poklanja pravu vjeru, svagda će biti blagoslovljen... No, rad na samome sebi je preduvjet za to, jer jedino kroz njega će vama biti moguće spoznati. Vidi, toliki mnogi imaju volju ući u vječnu slavu, no ne promišljaju da oni također moraju neprestalno stremiti za njom, i da neusporedivo lijepa nagrada (naknada, plaća) mora biti i stečena (osvojena). Oni sve primaju jedino ušima, i to po nahođenju iznova stavljaju u stranu, gdje bi oni međutim trebali pustiti Moju Riječ da prodre duboko u srce, i uvijek živjeti u skladu s tim. Jedino onda je Moja Riječ istinski Život... I zato istinskim učiteljem može biti nazvan onaj tko Moju Riječ uzima za nit vodilju (smjernicu) i trudi se ispuniti Moju volju, držati Moje Zapovijedi i tako njegovati Ljubav. A tada je Moja Riječ njemu Izvor sve životne snage... ona je Moje geslo, koje njega uvodi u vječnu Istinu, koju on sada spoznaje, budući mu Moja Riječ daje snagu za to. Zato se vi trebate jedino uvijek potruditi da Me saslušate, i vi ćete kroz Moju Riječ biti uvedeni u svu Istinu, i više nećete moći promašiti (zalutati, pogriješiti). Kroz valove etera, vi čujete glas Onoga, Koji je u vama, oko vas i nad vama... I vi na neki način hodate Zemljom kao primatelji ovog glasa, i ne slutite kako vas Božji Duh već drži obgrljenima, više ne ispuštajući vas, koji ste se predali Meni... Ako ste vi sada voljni čuti Moju Riječ, vi ste prihvaćeni (primljeni, pridodani) u krug Mojih anđela, i ubuduće nećete moći činiti ništa protiv Moje volje, ako se vi puni pouzdanja prepustite Meni... Položi svoje uho na Moje Srce i čuj glas: Pod tvojom će se rukom pojaviti Djelo, koje svijetu treba iznova svjedočiti Moju Ljubav, i tebi je naloženo pustiti Božanski Duh da govori u tebi, kako bi u jedan novi svijet mira donio obećano razrješenje (otkupninu, razvezivanje), koje je u tome da svatko tko živi prema Mojoj Riječi, treba uzeti udijela u Božjoj slavi. Jer on neće vidjeti granice između Zemlje i neba... on će nesmetano moći preći s ove strane u onostrano, on će svoj pogled smjeti pustiti da vrluda u svoj slavi, i njemu ništa neće ostati skriveno, jer oni koji imaju Moju Riječ, imaju snagu, a ova snaga im omogućava nadvladati sve, što stoji kao prepreka između Zemlje i nebeskog raja. A ova Moja Riječ će opstati do u svu vječnost (Matej 24:35)... Vi međutim nastojte nju primiti u sebe kao istinski Kruh Života, jer će vas Ona prenijeti u rajske sfere, i pripremiti vam vječno blaženstvo..._>AMEN

Jakob Lorber, Veliko Ivanovo Evanđelje, svezak 8, Poglavlje 189 / stih 20, čitano 22.9.1938

„Jer, uistinu kažem vam: Jedan čistiji i duhovno snažniji čovjek je gospodar prirodnih duhova, stoga i gospodar nad elementima i također nad svim životinjama, biljkama i mineralima, kakve god vrste i roda oni mogli biti! Jer, ako je duša ispunjena Božjim Duhom, u Kojem prebiva sva moć i snaga iz Boga, onda on također može zapovijedati svoj prirodi, i čak se i planine moraju prignuti pred snagom njegove volje, i njegovom nepokolebljivom vjerom i povjerenjem u Jednog Istinskog Svemogućeg Boga.“

Prijevodima rukovodi Lorens Novosel